Măsuri de siguranţă în Tabăra English is FUN… tastic!!! 2021

# Proceduri de Screening/Selecţie

O declaraţie de sănătate va fi necesară pentru fiecare copil şi va conţine o serie de întrebări, inclusiv dacă aceştia au fost expuşi recent la Covid 19 prin contactul cu cineva şi dacă ei sau cineva din familie prezintă febră mare, tuse sau probleme respiratorii. Copiii care răspund cu DA la aceste întrebări sau care au o temperatură de 37.5 grade sau mai mare, nu vor putea participa la tabără. Această declaraţie va fi trimisă prin email tuturor coordonatorilor de grup / părinţilor şi trebuie printată, completată, datată si semnată în ziua în care copiii trebuie sa ajungă în tabără. *Când testarea devine disponibilă, vom cere un test COVID-19 negativ de la copii, înainte de sosirea lor.*

# Bagaje

În bagajele copilului dvs., vă rugăm să includeţi 2-3 măşti, mănuşi, sticlă de apă reutilizabilă şi dezinfectant de mâini. Aceste articole trebuie să fie etichetate cu numele copilului dvs. pentru a evita contaminarea încrucişată. Deşi copilul dvs. nu va fi obligat să poarte echipament de protecţie în toate activităţile, unele activităţi ar putea solicita copiilor să poarte măşti pentru perioade scurte de timp.

# Sosire participare individuală

Recomandăm părinţilor să aştepte la intrarea in tabără (la recepţie) când aduc sau iau copiii din tabără respectând protocolul de intrare / ieşire din tabără. Un reprezentant al taberei va măsura temperatura copilului la sosirea în tabără şi va scrie aceste informaţii în Declaraţia de sănătate. Copilul va înmâna această declaraţie supervizorului care îl va îndruma în tabără.

# Sosire grupuri

Un reprezentant al taberei va măsura temperatura copiilor din grup la sosirea în tabără şi va scrie aceste informaţii în Declaraţia de sănătate. Fiecare copil va înmâna această declaraţie organizatorului de grup / supervizorului care îl va îndruma în tabără. Copiii vor fi separaţi în grupuri mai mici, în care îşi vor desfăşura activităţile. Prin această măsură, limităm numărul de persoane cu care fiecare copil intră în contact şi reducem posibilitatea de transmitere a virusului.

**Igiena personală**

Copiii sunt rugati să folosească dezinfectant sau să se spele pe mâini înainte de a părăsi camerele în fiecare dimineaţă, la sosirea in fiecare zonă de activitate, la sfârşitul fiecărei activităţi, înainte de a intra în baie şi după utilizarea băii, înainte şi după masă şi după tuse sau strănut. La sosire, copiii vor fi informaţi şi educaţi cu privire la protocoalele de sănătate şi securitate ale taberei prin mai multe modalităţ, inclusiv diverse afişe şi anunţuri din tabără şi din jurul camerelor lor, promovând astfel o igienă corectă.

# Echipamente şi dezinfectare

Suprafeţele atinse des vor fi curăţate în conformitate cu standardele Ministerului Sănătăţii în mod continuu pe tot parcursul zilei. Acestea includ balustrade, mânere, băi, mese, etc… Vom limita pe cât posibil împărţirea echipamentelor în funcţie de activitate. De exemplu pixurile şi creioanele vor fi separate în aşa fel încât fiecare grup să aibă propriul stoc pentru lecţiile de engleză şi activităţile creative. Echipamentele care necesită folosirea de către mai multe grupuri vor fi dezinfectate între activităţi. Sunt elaborate şi vor fi implementate politici specifice cu privire la fiecare echipament pentru fiecare activitate în parte. Aceste exemple sunt menite să vă facă o idee despre diferitele metode pe care le vom folosi pentru a preveni răspândirea germenilor.

# Activităţi

Ne vom concentra pe activităţi în aer liber în această vară, profitând la maximum de minunata noastră locaţie. Programele vor include mai multe drumeţii, plimbări in natură, aventuri şi experienţe în mediul rural, pentru a menţine distanţa adecvată şi pentru a limita riscurile expunerii. Unele activităţi care implică un grad ridicat de contact nu vor avea loc în această vară, în timp ce altele pot fi adaptate pentru a reduce contactul şi pentru a reduce riscul de contaminare. Multe dintre jocurile şi evenimentele noastre de echipă care includ întreaga tabără, pot fi adaptate pentru a fi jucate la o distanţă adecvată una de cealaltă şi intenţionăm pe deplin să facem toate modificările necesare pentru a le ţine în programul nostru. Chiar şi separaţi, suntem totuşi *o singură tabără.*

# Servirea mesei

Fiecare grup va mânca prânzul împreună, într-o zonă desemnată. Prânzul va fi pregătit de personalul nostru de la bucătărie şi apoi adus copiilor la masa lor. După terminarea prânzului, mesele, scaunele și băncile vor fi igienizate.

# Zile ploioase

Locaţia noastră este frumoasă, dar pot avea loc schimbări rapide de vreme! Fiecare grup va avea o locaţie desemnată pentru zile ploioase în diferite zone ale taberei. În caz de ploaie, copiii vor trebui să se întâlnească acolo, iar supervizorii vor continua activităţile. Locaţia pentru zilele cu ploaie va fi descrisă clar copiilor la sosire şi pe parcursul taberei. Chiar şi aşa, supervizorii sunt întotdeauna acolo pentru a-i ghida.

# Înot / piscină / plimbare cu vaporul si bărcuţele

Considerăm că instruirea copiilor în legătură cu siguranţa în privinţa zonelor cu apă este esenţială. Vestele de salvare şi zonele de contact ridicat vor fi igienizate între grupuri (unde este cazul). Pentru a intra în zona piscinei, se va trece obligatoriu prin pediluviu/duș pentru spălarea picioarelor, care va conține apă tratată cu clor, respectând concentrația admisă. Accesul la tobogan, unde este cazul, se va face cu respectarea distanței de cel puțin 2 metri între persoane și evitarea supraaglomerării. Șezlongurile vor fi așezate astfel încât să permită între ele o distanță de 2 metri în oricare direcție pentru persoane care nu fac parte din aceeași familie/ grup, în conformitate cu reglementările stabilite prin ordin comun de Ministerul Sănătății, Ministerul Economiei, Energiei și Mediului de Afaceri și Ministerul Mediului, Apelor și Pădurilor pentru activitățile de operare a plajelor turistice. Accesul publicului se va face în baza unei programări prealabile, astfel încât să se poată respecta cumulativ condițiile din prezentul regulament. Se evită, pe cât posibil, servirea de produse și băuturi neambalate; gustările și băuturile servite vor fi preambalate individual.

# Politica referitoare la probleme de sănătate

Copiii care prezintă semne de tuse, probleme respiratorii, febră de 37.5 sau mai mare, frisoane, diaree, vărsături, dureri în gât, dureri musculare inexplicabile sau o pierdere a gustului sau a mirosului nu pot participa la activităţi. Aceştia vor fi supravegheati, iar părinţii vor fi anunţaţi. Camera lor va fi igienizată pentru a reduce posibilitatea de transmitere către alţi copii.

# Personal şi supervizori activităţi

Tot personalul şi supervizorii noştri vor fi testaţi medical înainte de sosirea lor şi participarea la tabără. Acestora li se va asigura un echipament de protecţie şi li se va cere să urmeze toate procedurile pentru a reduce orice posibilă infecţie.

# Plecare

Pentru participarile individuale - Recomandăm părinţilor să aştepte la recepţie pentru a lua copilul din tabără.

# Reprogramări tabără 2021

În cazul în care sunteţi în continuare rezervaţi şi preferaţi să nu vă aduceţi copilul în tabără vara aceasta, vă oferim posibilitatea de a reprograma venirea în tabără pentru vara anului 2022. Toţi cei care oferim servicii destinate turismului şcolar apreciem enorm sprijinul şi inţelegerea dvs.

Vă mulţumim!